CELEX: 22010D0080
Language: el
Date: 2010-06-11 00:00:00
Title: Απόφαση της Μεικτης Επιτροπής του ΕΟΧ αριθ. 80/2010, της 11ης Ιουνίου 2010 , για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

16.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/41
            
         ΑΠΌΦΑΣΗ ΤΗΣ ΜΕΙΚΤΗΣ ΕΠΙΤΡΟΠΉΣ ΤΟΥ ΕΟΧ
   αριθ. 80/2010
   της 11ης Ιουνίου 2010
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 109/2008 της Μεικτής Επιτροπής του ΕΟΧ της 26ης Σεπτεμβρίου 2008 (1).
            
         
               (2)
            
            
               Είναι σκόπιμο να επεκταθεί η συνεργασία των συμβαλλόμενων μερών της συμφωνίας προκειμένου να συμπεριλάβει την απόφαση αριθ. 922/2009/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με λύσεις διαλειτουργικότητας για τις ευρωπαϊκές δημόσιες διοικήσεις (ISA) (2).
            
         
               (3)
            
            
               Συνεπώς, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας με ισχύ από την 1η Ιανουαρίου 2010,
            
         ΑΠΟΦΑΣΙΖΕΙ:
   Άρθρο 1
   Το πρωτόκολλο 31 της συμφωνίας τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επόμενη ημέρα από την τελευταία κοινοποίηση προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Η απόφαση εφαρμόζεται από 1ης Ιανουαρίου 2010.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 11 Ιουνίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 309 της 20.11.2008, σ. 39.
   
      (2)  ΕΕ L 260 της 3.10.2009, σ. 20.
   
      (3)  Δεν έχουν αναφερθεί συνταγματικές απαιτήσεις.
   
      ΠΑΡΑΡΤΗΜΑ
      ΤΗΣ ΑΠΟΦΑΣΗΣ αριθ. 80/2010 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      Το άρθρο 17 (τηλεματική ανταλλαγή δεδομένων) του πρωτοκόλλου 31 της συμφωνίας τροποποιείται ως εξής:
      
                  α)
               
               
                  Στην παράγραφο 1 οι λέξεις «παράγραφος 5 στοιχείο α)» και «παράγραφος 5 στοιχείο β)» αντικαθίστανται από τις λέξεις «παράγραφος 6 στοιχείο α)» και «παράγραφος 6 στοιχείο β).».
               
            
                  β)
               
               
                  Μετά την παράγραφο 1 παρεμβάλλεται το ακόλουθο εδάφιο:
                  «Τα κράτη ΕΖΕΣ συμμετέχουν, από την 1η Ιανουαρίου 2010, στα έργα και τις δραστηριότητες των προγραμμάτων της Ένωσης που αναφέρονται στην παράγραφο 6 στοιχείο γ), στο βαθμό που τα εν λόγω έργα και δραστηριότητες στηρίζουν άλλες μορφές συνεργασίας των συμβαλλομένων μερών.».
               
            
                  γ)
               
               
                  Στην παράγραφο 2, οι λέξεις «παράγραφος 5» αντικαθίστανται από τις λέξεις «παράγραφος 6.».
               
            
                  δ)
               
               
                  Στην παράγραφο 3, οι λέξεις «παράγραφος 5 στοιχείο α)» αντικαθίστανται από τις λέξεις «παράγραφος 6 στοιχείο α).».
               
            
                  ε)
               
               
                  Στην παράγραφο 4, οι λέξεις «παράγραφος 5 στοιχείο β)» αντικαθίστανται από τις λέξεις «παράγραφος 6 στοιχείο β).».
               
            
                  στ)
               
               
                  Η παράγραφος 5 μετατρέπεται σε παράγραφο 6.
               
            
                  ζ)
               
               
                  Μετά την παράγραφο 4, παρεμβάλλεται η ακόλουθη παράγραφος:
                  «5.   Τα κράτη ΕΖΕΣ συμμετέχουν πλήρως, από την αρχή της συνεργασίας στο πρόγραμμα που αναφέρεται στην παράγραφο 6 στοιχείο γ), χωρίς δικαίωμα ψήφου, στα τμήματα της επιτροπής για λύσεις διαλειτουργικότητας για τις ευρωπαϊκές δημόσιες διοικήσεις (επιτροπή ISA) που αφορούν τον ΕΟΧ, τα οποία βοηθούν την Επιτροπή στην εκτέλεση, διαχείριση και ανάπτυξη του εν λόγω προγράμματος για τα έργα που αφορούν τον ΕΟΧ στο πλαίσιο του προγράμματος.».
               
            
                  η)
               
               
                  Στο τέλος της παραγράφου 6 προστίθενται το ακόλουθο κείμενο:
                  
                              «γ)
                           
                           
                              με σκοπό τη συμμετοχή από την 1η Ιανουαρίου 2010:
                              
                                          —
                                       
                                       
                                          
                                             32009 D 0922: Απόφαση αριθ. 922/2009/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με λύσεις διαλειτουργικότητας για τις ευρωπαϊκές δημόσιες διοικήσεις (ISA) (ΕΕ L 260 της 3.10.2009, σ. 20).».